“Ауыл мектебі – сапа алаңы”: Ауылдың ертеңіне жасалған қадам
Бүгінде білім сапасын арттыру – мемлекеттің басты басымдығы. Осы мақсатта қолға алынған “Ауыл мектебі – сапа алаңы” жобасы ауыл мектептеріне жаңа серпін беріп, ауыл балаларына қаламен тең мүмкіндік сыйлауда. Бұл жоба тек ғимарат жөндеу емес, мазмұнды өзгерту, мұғалімді қолдау және оқушының қабілетін ашу дегенді білдіреді.
 “Ауыл мектебі – сапа алаңы” жобасының негізгі мақсаты – ауыл мен қала мектептері арасындағы білім сапасындағы алшақтықты жою. Ол үшін алдымен мектептің материалдық-техникалық базасы нығайтылды. Біздің “Қараөзек а. ЖОББМ” мектебінде жаңа  физика , ғылыми, STEM  және цифырлық  кабинеттері ашылды. Бұл балалардың цифрлық сауаттылығын арттырып, практикалық дағды қалыптастыруға мүмкіндік берді. 100% интернет желісіне қосылды. Осы жобаның басты демеушісі «Қазақстан Халқы Қоры»,әдістемелік сүйемелдеу «Jelken Foundation»қоғамдық қоры мұғалімдерге «Құндылыққа негізделген білім» ,жаратылыс тану бағыты пәндеріне арналған курстар, цифырлық құзыреттілік және ЖИ арналған курстар өткізіп,семинарлар,шебер кластар ұйымдастырылды,білім сапасымен сапалық құрам артты.  
Жобаның екінші маңызды бағыты – педагогті қолдау.  “Педагог мәртебесі туралы” Заң аясында мұғалімнің жүктемесі азайып, кәсіби дамуына жағдай жасалды. Ауылға келген жас мамандарға 100 АЕК көтерме жәрдемақы мен тұрғын үй берілуде – кадр тапшылығы  жоқ! Мұғалімдер 3 жылда 1 рет тегін біліктілікті арттырудан өтіп, жаңа әдістерді сабақта қолдануда.
Үшінші бағыт – оқушының жан-жақты дамуы. Жоба аясында “Адал Азамат”, “Заң мен Тәртіп”, “Таза Қазақстан” құндылықтарына негізделген тәрбие жұмысы күшейді. “Қауіпсіз білім беру ортасы” ұйымдастырылып, психолог, әлеуметтік педагог мамандарының жұмысы жүйеленді. Нәтижесінде оқушылардың пәндік олимпиада мен ғылыми жобадағы көрсеткіші өсті.
“Ауыл мектебі – сапа алаңы” – бұл жай ғана жоба емес. Бұл ауыл ұстазына сенім, ауыл баласына мүмкіндік, ауыл болашағына инвестиция. Бүгін ауыл мектебінде жасалған әрбір қадам – елдің ертеңіне жасалған қадам. Біз осы жоба арқылы әр ауыл баласы “мен де жетістікке жете аламын” деп сенетін орта құрып жатырмыз.Елдің дамуы үлкен заңдармен ғана емес,қарапайым «рахмет» деген сөзден басталады.Жақсының жолын жарық  қылып,нұрын тасытсақ,қоғам нұрланады.

